Geir Hoff

Geir Hoff (født 1965) er en norsk ishockeyspiller. Han la opp i 1999 og har siden vært trener og ekspertkommentator på TV. 

 Biografi 
Geir Hoff vokste opp med ishockey i Groruddalen og Hasle/Løren. Han var en allsidig spiller, men ble i løpet av karrieren mest brukt som «løper»/«forward». Han studerte idrettsfag ved Linderud videregående skole (nå Bjerke videregående skole) fra 1981 til 1984. Hoff fikk studiestipend (scholarship) for å spille hockey for Michigan State University, og i 1986 vant Hoff det amerikanske studentmesterskapet med Michigan State «Spartans». Han fikk utdannelse og nyttig spillerfaring i USA. Hoff signerte med Furuset Ishockey da han kom hjem til Norge. Etter sesongen 1990–1991 fikk han Gullpucken for sitt spill, og laget (Furuset) kom til finalen i NM. I 1994–1995 spilte Hoff for Spektrum Flyers. Hoff var kaptein for Vålerenga Ishockey i sesongen 1997–1998, og la opp i 1999.

 Landslaget 
Geir Hoff er notert med 75 offisielle landskamper for Norge. Han er tre ganger olympisk deltaker: Calgary 1988, Albertville 1992 og Lillehammer 1994.

 Kuriosa 
Espen Knutsen svarte på VG «Tett på nett» at Norges beste løpere gjennom tidene var Trond Magnussen og Geir HoffVG: tett på nett 

 Klubber 
Hoff har spilt for følgende klubber: Hasle/Løren, Michigan State University, Furuset Ishockey IF, Västra Frölunda HC, Lillehammer IK,Spektrum Flyers og Vålerenga Hockey

 Etter ishockey-karrieren 
Etter sin aktive karriere har Hoff jobbet som ekspertkommentator for TV2, samt vært ansatt som trener for Wang Toppidrettsgymnas. Han var også trener for guttelaget til Hasle/Løren, hvor blant annet sønnene Ludvig og Magnus spilte.

 Se også 
 Liste over kjente elever ved Bjerke videregående skole

 Referanser 

 Eksterne lenker 


Kategori:Norske ishockeyspillere
Kategori:Deltakere for Norge under Vinter-OL 1988
Kategori:Ishockeyspillere under Vinter-OL 1988
Kategori:Deltakere for Norge under Vinter-OL 1992
Kategori:Ishockeyspillere under Vinter-OL 1992
Kategori:Deltakere for Norge under Vinter-OL 1994
Kategori:Ishockeyspillere under Vinter-OL 1994
Kategori:Ishockeyspillere for Furuset
Kategori:Ishockeyspillere for Spektrum Flyers
Kategori:Ishockeyspillere for Lillehammer IK
Kategori:Ishockeyspillere for Vålerenga
Kategori:Personer tilknyttet TV 2
Kategori:Ekspertkommentatorer (sport)
Kategori:Alumni fra Bjerke videregående skole
Kategori:Personer fra Oslo